26/10/2018 | Administración LocalMunicipal
Santiago de Compostela
Urbanismo. Sección de Planeamento e Xestión
Aprobación das bases reguladoras da creación da LIMIAR: “Rexistro de demandantes de vivenda do programa de axudas para a mobilización de vivendas en alugueiro dispoñibles do concello de Santiago de Compostela”

A Xunta de Goberno da cidade de Santiago de Compostela, na sesión que tivo lugar o día 19 de outubro de 2018, adoptou o seguinte acordo: - Aprobar as bases reguladoras da creación da Rexistro de demandantes de vivenda do programa de axudas para a mobilización de vivendas en alugueiro dispoñibles do concello de Santiago de Compostela, as cales figuran seladas e rubricadas polo concelleiro-secretario. De conformidade co antedito acordo publícase o texto integro das bases reguladoras, o cal tamén estará a disposición pública na páxina web oficial do Concello: http://santiagodecompostela.galSantiago de Compostela, 22 de outubro de 2018 O concelleiro delegado de Espazos Cidadáns, Dereito á Vivenda, Mobilidade e Relacións Veciñais (P. D. Decreto do 28 de xuño de 2017) Asdo.: Jorge Duarte Vázquez artigo 1 obxecto O obxecto das presentes bases é regular o proceso de incorporación ao Rexistro de demandantes de vivenda en alugueiro co obxecto de nutrir o Programa de axudas para a mobilización de vivendas en alugueiro dispoñibles do Concello de Santiago de Compostela regulado de acordo coas súas propias bases aprobadas en Xunta de Goberno Local de data 14 de setembro de 2018. artigo 2 órgano xestor A Oficina de Rehabilitación e Vivenda será o órgano xestor do Programa de mobilización de vivendas dispoñibles e do rexistro de demandantes de vivendas en alugueiro dispoñibles do Concello de Santiago de Compostela. artigo 3 persoas demandantes de vivenda Poderán solicitar a súa inclusión no Rexistro aquelas unidades familiares ou de convivencia que cumpran os requisitos establecidos nestas bases. A estes efectos, entendese como unidade familiar ou de convivencia, ao conxunto de persoas que habitan e gozan dunha vivenda de forma habitual e permanente e con vocación de estabilidade, con independencia da relación que exista entre todas elas. Unha unidade de convivencia pode estar composta por varias unidades familiares, interesadas en acceder a unha vivenda en réxime de arrendamento. En función das súas circunstancias e de acordo co establecido nestas bases, as unidades poderán ser consideradas como colectivos prioritarios a efectos da aplicación da regulación recollida nas bases do Programa de axudas para a mobilización de vivendas en alugueiro. artigo 4 requisitos para integrar o rexistro As unidades familiares ou de convivencia deberán reunir os seguintes requisitos: 1 Ter en conxunto entre todos os membros da unidade uns ingresos entre 1 e 3,5 veces o IPREM, de acordo co rateo establecido netas bases. Excepcionalmente, poderá exceptuarse do cumprimento de acreditar o límite mínimo de ingresos cando se trate de situacións de emerxencia social que deberán ser singularmente avaliadas polo persoal técnico dos Servizos Sociais Comunitarios deste Concello e/ou por unha comisión creada ao efecto, segundo o indicado polas regulacións dos programas específicos que se establezan para a adxudicación de persoas deste rexistro.2 Non ter ningún membro da unidade de convivencia unha vivenda en propiedade, a menos que non dispoña do seu uso e goce, nin do usufruto doutra vivenda en todo o territorio nacional, ou se trate dunha vivenda inadecuada ou insuficiente, entendendo por tal as seguintes: a Vivendas sitas en edificios que non teñan unha finalidade propiamente residencial e os que se atopen en situación de ruína. b Vivendas con deficiencias, non imputables á falta de mantemento por parte da persoa solicitante, que afecten de forma notoria á habitabilidade, debidamente acreditadas por técnico competente. c Vivendas cunha superficie útil inferior a 10 m2 por cada un dos integrantes da unidade familiar ou de convivencia, descontando a parte correspondente a baños, corredores e tendais. d Vivendas inadecuada por causa de mobilidade cando a súa configuración arquitectónica, distribución espacial, localización ou accesos supoñan unha grave perda de funcionalidade para a persoa membro da unidade familiar ou de convivencia con mobilidade reducida.3 Deberá quedar acreditado o grao de integración social, non podendo existir antecedentes de ningunha das persoas da unidade familiar ou de convivencia de ter incumprido reiteradamente as normas de convivencia, de acordo aos informes emitidos polos Servizos Sociais municipais. artigo 5 colectivos prioritarios Para o acceso en réxime de arrendamento ás vivendas incorporadas ao Programa de vivendas baleiras terán a consideración de colectivos prioritarios as seguintes unidades familiares ou de convivencia: A As afectadas por procedementos de execución hipotecaria, sen necesidade de que exista unha resolución xudicial de finalización do citado procedemento xudicial. B As afectadas por un procedemento xudicial de desafiuzamento por impago de rendas da súa vivenda habitual. C Nas que existan fillos menores ou sexan familias numerosas. D As que sexan monoparentais con fillos a cargo. O art.13 da Lei 3/2011, de 30 de xuño, de apoio á familia e á convivencia de Galicia define ás familias monoparentais como o núcleo familiar composto por un único proxenitor ou proxenitora que non conviva con outra persoa coa que manteña unha relación análoga á conxugal, e os fillos ou as fillas menores ao seu cargo, sempre que o outro proxenitor ou proxenitora non contribúa economicamente ao seu sustento. Teñen a mesma consideración que o fillo ou a filla:. As persoas unidas ao único proxenitor ou proxenitora por razón de tutela ou acollemento. O concibido ou a concibida, sempre que mediante a aplicación desta asimilación se obteña maior beneficio. E Nas que existan mulleres vítimas de violencia de xénero, sempre que o documento acreditativo da situación de violencia fora adoptado ou emitido nos 12 meses inmediatamente anteriores á data de presentación da solicitude da vivenda. Así mesmo, será preciso que a orde de protección ou a medida cautelar estean vixentes. F Nas que existan persoas maiores de 65 anos ou persoas dependentes ou con discapacidade recoñecida igual ou superior ó 33 %. G Nas que existan persoas que foran beneficiarias de axudas ao aluguer no marco de programas xestionados polo IGVS e que, unha vez vencido o período máximo de percepción das mesmas, permanezan nunha situación de desprotección ou especial vulnerabilidade. H As que teñan dificultades para asumir o custo do arrendamento dunha vivenda e que foran privadas da súa vivenda habitual por danos sufridos nesta, derivados dunha circunstancia imprevisible e sobrevida, tales como incendios, inundacións, etc. I As formadas exclusivamente por xoves cunha idade comprendida entre 18 e 35 anos. artigo 6 cálculo dos ingresos da unidade familiar A efectos da avaliación dos requisitos de incorporación das unidades familiares ou de convivencia ao programa, se terán en conta a suma dos ingresos netos xustificados documentalmente de cada un dos seus membros, durante os tres meses anteriores ao da presentación da solicitude. Aos ingresos familiares determinados consonte ao anterior aplicarase, en función do número de membros da unidade familiar, o coeficiente multiplicador corrector seguinte: Familias de un membro 1,00 Familias de dous membros 0,90 Familias de tres membros 0,80 Familias de catro membros 0,75 Familias de cinco ou máis membros 0,70 artigo 7 solicitudes de incorporación As unidades familiares ou de convivencia que queiran acceder ao Programa de axudas para a mobilización de vivendas en alugueiro dispoñibles do Concello de Santiago de Compostela deberán solicitalo mediante a presentación do modelo que figura como Anexo I, xuntando a documentación preceptiva, nas oficinas de rexistro do Concello así como polos demais medios indicados no artigo 16.4 da Lei 39/2015. artigo 8 prazo de presentación de solicitudes O prazo para a presentación de solicitudes comeza a partir do día seguinte ao da publicación destas bases e convocatoria no Boletín Oficial da Provincia e rematará o 30 de novembro de 2018. artigo 9 documentación xeral En tódolos casos, xunto coa solicitude de inscrición deberá achegarse a documentación xeral que se recolle a continuación: a Fotocopia do DNI ou NIE da persoa solicitante e documentación acreditativa das restantes persoas membros da unidade de convivencia. b Acreditación dos ingresos netos correspondentes a cada un dos seus membros durante os tres meses anteriores ao da presentación da solicitude, mediante certificacións ou informes emitidos polo pagador, coma, entre outros documentos xustificativos:. Nóminas, no caso de traballadores por conta allea. Certificacións da entidade pública pagadora no suposto de perceptores de prestacións por desemprego, subsidios, bolsas de estudos ou pensións. Copias dos recibos das rendas obtidas procedentes do alugueiro do toda clase de bens. Certificación da entidade pagadora nos supostos de perceptores doutra clase de rendas. A documentación xustificativa dos ingresos netos dos solicitantes deberá ser actualizada, achegándoa de novo, no caso de que entre a data da solicitude da inclusión no Rexistro de Demandantes de Vivenda en Alugueiro e a data de recepción da notificación da notificación coa puntuación acadada pola unidade de convivencia a que fan referencia as Bases Reguladoras da Convocatoria de subvencións para a mobilización de vivendas en alugueiro dispoñibles do Concello de Santiago de Compostela. c Declaración responsable da composición da unidade familiar. d Declaración responsable de non ter a persoa solicitante nin ningún outro membro da unidade de convivencia, unha vivenda en propiedade, a menos que non dispoña do seu uso e goce, nin do usufruto doutra vivenda en todo o territorio nacional. O Concello poderá solicitar un índice de titularidades rexistrais inmobiliarias da persoa solicitante e demais membros da unidade de convivencia no caso de consideralo necesario. artigo 10 documentación específica No caso de pertencer a algún dos colectivos considerados prioritarios nestas bases, xunto coa solicitude de inscrición e a documentación xeral anterior, deberá achegarse a seguinte documentación específica que o acredite: a As unidades familiares ou de convivencia afectadas por procedementos de execución hipotecaria e aquelas afectadas por un procedemento xudicial de desafiuzamento por falla de pagamento de rendas da súa vivenda habitual, deberán aportar documentación acreditativa da perda do dereito ao uso da vivenda na que residiran con anterioridade (demanda ou sentenza de desafiuzamento en calquera instancia xurisdicional, etc) b As familias monoparentais con fillos deberán aportar acreditación da situación segundo o art.13 da Lei 3/2011, de 30 de xuño, de apoio á familia e á convivencia de Galicia. c As familias numerosas deberán aportar fotocopia do título de familia numerosa. d As mulleres vítimas de violencia de xénero deberán acreditar dita situación aportando algún dos seguintes documentos:. Certificación da orde de protección ou medida cautelar, testemuño ou copia autenticada da secretaría xudicial da propia orde de protección ou medida cautelar. Sentenza de calquera orde xurisdicional, que declare dita situación. Informe do Ministerio Fiscal que indique a existencia de indicios de violencia. Informe dos servizos de acollida. Certificación e/ou informe dos servizos sanitarios da Administración Pública Autonómica ou Local. Calquera outro que se estableza legal ou regulamentariamente para a acreditación da dita situación. e As persoas dependentes ou con discapacidade oficialmente recoñecida deberán aportar certificación de dependencia ou discapacidade expedida polos correspondentes servizos da Consellería de Política Social. f As unidades familiares ou de convivencia nas que existan persoas que foran beneficiarias de axudas ao aluguer no marco de programas xestionados polo IGVS e que, unha vez vencido o período máximo de percepción das mesmas, permanezan nunha situación de desprotección, deberán aportar o certificado do IGVS en relación coas axudas recibidas e o mantemento de dita situación. g As unidades familiares ou de convivencia privadas da súa vivenda habitual por danos sufridos nesta, derivados de circunstancias imprevisibles e sobrevidas deberán aportar informe técnico indicativo da perda das condicións de habitabilidade da vivenda. artigo 11 instrución O órgano municipal competente en materia de vivenda do Concello de Santiago analizará as solicitudes das persoas demandantes, comprobará o número de compoñentes da unidade familiar ou de convivencia e a súa capacidade económica, e, no seu caso, a documentación aportada para acreditar a pertenza aos diferentes colectivos prioritarios definidos, detectándose as situacións de emerxencia social que puideran existir. Unha vez presentada a solicitude de incorporación, se esta non reúne os requisitos sinalados no artigo precedente, requirirase ao interesado para que, nun prazo de 10 días, emende a falla ou xunte os documentos preceptivos. De non atender o requirimento de emenda, consideraráselle desistido da súa petición, previa resolución que deberá ser ditada nos termos do artigo 21 da Lei 39/2015. No seu caso, solicitarase informe do departamento municipal de Servizos Sociais cando así o precise o órgano instrutor para aclarar o cumprimento dos requisitos dos solicitantes e/ou a súa consideración como colectivos prioritarios e, en calquera caso, co fin de acreditar a pertenza aos colectivos prioritarios indicados nos apartados A, B, C e D do artigo que os define. artigo 12 resolución Á vista das solicitudes presentadas e unha vez obtidos, no seu caso, os informes do departamento de Servizos Sociais, o órgano municipal competente en materia de vivenda resolverá acerca da inclusión ou non da unidade familiar ou de convivencia no Rexistro de Municipal de Solicitantes de Vivenda en Alugueiro e ordenará a notificación da resolución ao interesado. O Concello anotará ás unidades familiares ou de convivencia que foran obxecto da resolución favorable nun rexistro de solicitantes asignándolle o numero de orde correspondente en función do momento no que a documentación requirida estea completa, quedando inmediatamente incorporados ao programa. Calquera variación nas circunstancias persoais ou económicas da unidade familiar ou de convivencia que se produza con posterioridade á solicitude inicial de incorporación ao programa deberá ser comunicada por escrito polos interesados, mediante a achega da documentación que a acredite nun prazo máximo de 10 días. artigo 13 causas de baixa no rexistro de solicitantes Serán causas de baixa no rexistro de demandantes as seguintes: 1 Deixar de cumprir os requisitos establecidos nestas bases.2 Ter renunciado por dúas veces ás vivendas adxudicadas polo Concello segundo o procedemento establecido no Programa de mobilización de vivendas dispoñibles, salvo causa xustificada por atoparse a vivenda nunha zona alonxada do entorno familiar, laboral ou asistencial, sempre que quede suficientemente acreditada a especial dificultade que iso suporía para a vida cotián da unidade familiar ou de convivencia.3 Non ocupar a vivenda no prazo dun mes desde a subscrición do contrato de arrendamento, salvo causa de forza maior.4 A celebración dun contrato de arrendamento producirá a baixa automática no rexistro, que deberá ser inmediatamente comunicado no caso de que non se celebre a través do Programa de mobilización de vivendas dispoñibles. Unha volta rematado o prazo de presentación establecido nestas bases, os integrantes deste rexistro permanecerán incorporados ao mesmo en espera da posible aprobación de futuros programas e liñas de actuación co obxectivo de mobilizar as vivendas baleiras dispoñibles para alugueiro segundo a súa propia regulación. No caso de non desexar seguir formando parte deste rexistro para o futuro, poderá solicitarse a baixa do mesmo mediante a presentación dun escrito nas oficinas de rexistro do Concello así como polos demais medios indicados no artigo 16.4 da Lei 39/2015. artigo 14 datos de carácter persoal Os datos persoais das persoas solicitantes serán incorporados aos ficheiros municipais coa finalidade da instrución do procedemento para tramitar a súa inclusión neste rexistro de demandantes, polo que a súa achega é obrigatoria. Estes datos serán tratados e protexidos de acordo co previsto no Regulamento UE 2016/679 do parlamento Europeo e do Consello do 27 de abril de 2016, relativo á protección das persoas físicas no que respecta ao tratamento de datos persoais e a libre circulación destes, sendo responsable do seu tratamento a Oficina da Cidade Histórica e Rehabilitación do Concello de Santiago de Compostela (Praza de Cervantes 5_ 15704 Santiago de Compostela. Email: ocihr@concellodesantiago. gal), ante a cal se poderán exercer os dereitos de acceso, rectificación, cancelación e oposición.